היפה והחיה 2: חורף קסום

היפה והחיה 2: חורף קסום (באנגלית: Beauty and the Beast: The Enchanted Christmas, "היפה והחיה: חג המולד המכושף") הוא סרט הנפשה משנת 1997 שהופק על ידי Disney Television Animation ו-Disney Video Premiere ויצא ישירות לווידאו. הסרט מהווה המשך לקודמו בטרילוגיה. העלילה עוסקת ביפה בל המנסה להחזיר את חג המולד לאחר שהחיה אוסר את החגיגה.

 עלילה 
תחילת הסרט מתרחשת כשנה אחרי שהקללה נשברת. בל והנסיך עורכים את מסיבת חג המולד בטירה לאנשי הכפר המקומי שזכו לחנינה על תקיפת הנסיך תחת מנהיגותו של גסטון. לומייר ושעוני מתווכחים על מי שהביא את חג המולד בחזרה לטירה, בעוד שגברת תיון מתעקשת להסביר את הסיפור האמיתי מאחורי שיבת חג המולד לטירה.

הסרט עובר לזיכרון ארוך מהעבר, לאחר שהחיה הציל את בל מלהקת זאבים אכזרית, במהלך המאורעות של הסרט הראשון. בל נרגשת לקראת חג המולד, אבל היא בהלם כאשר תושבי הטירה מגלים שהחיה, אסרה את חגיגת חג המולד מאז ומתמיד. בל מוצאת את החיה בחוץ בשלג ומציעה ללמד אותו איך להחליק על הקרח, אבל החיה זועם כאשר הוא מתרסק לתוך השלג.

כאשר בל מחליטה לחגוג את חג המולד, לומייר וצ'יפ מלווים אותה לעליית הגג של הטירה ושם הם פוגשים את אנג'ליק, אחת ממאהבותיו של לומייר שמתנגדת לחגיגת של חג המולד, בשל הקללה של החיה שהתרחשה בחג המולד, כאשר החיה דחה את כניסת המכשפה לטירה. החיה מתייעץ עם המלחין הראשי פורטה העוגב; בניגוד לשאר המשרתים, פורטה מעדיף להישאר בצורה החדשה שלו מאשר להפוך להיות אדם בחזרה על ידי בל, מכיוון שהוא נהנה מההשפעה שלו על כעסו של החיה ורצונו להישאר בן אלמוות.

החיה מתעמתת עם בל בחדר החימום של הטירה, אך הם חלוקי דעות בנוגע לחג המולד. בסופו של דבר בל פוגשת את פורטה שמייעץ לה להסתכן וללכת לחלק העמוק ביותר של היער כדי לכרות עץ ענק בשביל חג המולד. בל הולכת אל היער ומוצאת את העץ, אך היא מגלה שהעץ כמעט בלתי אפשרי לכריתה ובסופו של דבר נופל מתחת למעטה של קרח. החיה שומע על מה שקרה מפורטה והולך לחלץ את בל, שם הוא פוגש את לומייר, שעוני, פייף (החליל הקטן והמתחנף של פורטה), והגרזן. עם זאת, החיה, שיודע כי בל מתכננת את חגיגת חג המולד בניגוד לרצונו, כולא אותה בצינוק.

המשרתים מבקרים את בל, ואנג'ליק מתנצלת על גסות הרוח שלה. החיה מוצא מתנה, ספר מעשיות שבל כתבה ומתחיל לקרוא בו. פועל על פי הכתוב בספר, לב החיה משתנה והוא משחרר את בל לחופשי, ומציע לחגוג את חג המולד למרות הכל. בפחד מלאבד את חיי הנצח שלו על ידי חזרה לצורתו האנושית, כאשר בין בל והחיה תהיה אהבת אמת טהורה לפני נפילתו של עלה הכותרת האחרון (בהתייחס לסרט המקורי), פורטה מתקומם ומשתמש במוזיקה שלו כדי להרוס את הטירה במטרה להרוג את בל והחיה, על מנת להבטיח כי הוא והכל יישארו מכושפים לנצח. החיה מתעמת עם פורטה, אבל המום בקלות על ידי המוזיקה. פייף (שכבר לא נאמן לפורטה) שם לב שהקלידים של פורטה במצב חלש, החיה שובר את פורטה וזורק אותו, מה שגורם לו להתמוטט ולמות. בל, החיה והמשרתים חוגגים את חג המולד ביחד.

הסרט חוזר להווה, כאשר הנסיך לוקח את בל לצד ונותן לה ורד אדום כמתנת חג המולד, ופייף הוא המלחין הראשי החדש.

 דמויות ומדבבים 
 דמות  תיאור הדמות  מדבב בגרסה האנגלית  מדבב בגרסה העברית בל בחורה צעירה שמתאהבת בחיה. רוצה להחזיר את חג המולד לטירה. הגיבורה הראשית של הסרט  פייג' אוהרה  רינת גבאי החיה  נסיך קר לב שהפך לחיה כעונש על אנוכיותו על ידי מכשפה זקנה שהציעה לו ורד בתמורה למחסה. שונא את חג המולד  רובי בנסון  יובל זמיר לומייר  ראש המלצרים, בעקבות הכישוף הפך לפמוט  ג'רי אורבך  אלי גורנשטיין קוגסוורת' (בעברית: שעוני)  מנהל המשק של הטירה. הפך לשעון אח דייוויד אוגדן סטיירס  דב רייזר גברת תיון  ראש המטבחים של הטירה, הפכה לקנקן תה אנג'לה לאנסברי   רחל אטאס צ'יפ  בנה של גברת תיון. הפך לספל תה היילי ג'ואל אוסמנט (דיבוב)אנדרו קינן בולגר (שירה)  גיל סגלפייף  העזור של פורטה. הפך לחליל. הנבל המשנה של הסרט עד שבגד בפורטה. פאול רובנס  אבי חדש פיליפ  הסוס של בל  פרנק ולקר  מכשפה  הפכה את הנסיך לחיה כעונש על אנוכיותו קאת' סוסי שפרירה זכאי הגרזן  האחראי על החימום של הטירה, בעל מבטא מזור ג'ף בנט עפרון אטקין אנג'ליק  האחראית על קישוטי הטירה הפכה לבובה לקישוט ברנדט פיטרס לימור שפירא פורטה  מלחין שהפך לעוגב. רוצה להרוס את הקשר בין בל לחיה כדי שהקללה לא תשבר. הנבל הראשי של הסרט טים קארי  ששי קשת

קישורים חיצוניים


קטגוריה:סרטי 1997
קטגוריה:היפה והחיה של דיסני
קטגוריה:סרטי אנימציה של סטודיו דיסני-טונס
קטגוריה:סרטי חג המולד
קטגוריה:סרטי הנפשה מוזיקליים
קטגוריה:סרטי המשך אמריקאיים
קטגוריה:סרטי אנימציה שיצאו ישירות בפורמט לצפייה ביתית
קטגוריה:סרטי הנפשה אמריקאיים משנת 1997